IKTATÓSZÁM: 5-41-7/2021. TÁRGY:Pécsi Többcélú Agglomerációs Társulás 2021. évi költségvetésének I. módosítása

Melléklet:13 DB

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2021. augusztus 16.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Kovácsné Németh Edit Csoportvezető

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Az államháztartásról szóló 2011. évi CXCV. törvény (Áht.) 34. § (1) – (5) bekezdésében foglaltak, valamint az államháztartásról szóló törvény végrehajtásáról szóló 368/2011. (XII. 31.) Kormányrendelet (Ávr.) 43. §-a értelmében a helyi önkormányzat költségvetési rendeletében megjelenő **bevételek és kiadások módosításáról**, a **kiadási előirányzatok közötti átcsoportosításról** (a saját hatáskörben végrehajtott előirányzat módosítások kivételével) a képviselő-testület dönthet. Az Áht. 34. § (5) bekezdése szerint a társulás, valamint az általuk irányított költségvetési szervek bevételi előirányzatainak és kiadási előirányzatainak módosítására, átcsoportosítására az Áht. 34. § (1) – (4) bekezdést kell alkalmazni azzal, hogy a képviselő-testület hatáskörét a társulási tanács gyakorolja, polgármesteren a társulási tanács elnökét kell érteni.

A társulási tanács – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési határozatát.

A költségvetés módosítás tartalmilag és formailag a fentiek figyelembevételével, a törvényi előírásoknak megfelelően készült a Pécsi Többcélú Agglomerációs Társulás társulási tanácsának 9/2021. (III.11.) számú határozata alapján.

A határozat-módosítás mellékletei a társulás és intézményei 2021. június 30-i hatállyal végrehajtott és a fenntartó felé lejelentett saját hatáskörű előirányzat módosításait, a fenntartói engedélyhez kötött előirányzat-módosításokat, továbbá az Ávr. 43/A.§ (1) bekezdése alapján a társulás költségvetési kiadásai kiemelt előirányzatai közötti átcsoportosításokat tartalmazza.

A határozat 1. melléklete a Társulás és a költségvetési intézmények címrendjét, 2. melléklete a Társulás összevont költségvetési mérlegét, 3. melléklete a Társulás összevont bevételeinek forrásonkénti megoszlását, 4. melléklete a Társulás összevont kiadásainak jogcímenkénti megoszlását, 5. melléklete a Társulás bevételeit, 6. melléklete a Társulás kiadásait, 7. melléklete a Társulás 2021. évi bevételi és kiadási előirányzatainak várható teljesüléséről szóló előirányzat felhasználási ütemtervet, 8. melléklete a Társulás címenkénti létszámkeret- (álláshely-) meghatározását, 9. melléklete a Társulás közfoglalkoztatottjainak éves létszám előirányzatát, 10. melléklete a Társulás intézményeinek bevételeit és kiadásait, 11. melléklete a Társulás és az intézmények beruházási kiadásait feladatonként és felújítási kiadásait célonként összesítve, 12. melléklete a Társulás 2021. évi összevont költségvetési bevételeinek és kiadásainak feladatonkénti bemutatását, 13. melléklete pedig a Társulás összevont működési és felhalmozási bevételeinek és kiadásainak pénzforgalmi mérlegét, a 2022-2024. év gördülő tervezését mutatja be.

Az előterjesztés szerint az eredeti költségvetéshez képest az 1.349.043.459 Ft összevont bevételi és kiadási főösszeg 526.393.342 Ft-tal (39 %-kal) emelkedett és 1.875.436.801 Ft-ra változott.

A költségvetési határozat jelen módosításában a saját hatáskörű módosítások mellett a legmeghatározóbb változást a három társulási intézmény részére könyvelt központi pótelőirányzatok – szociális ágazati pótlék 124.488.165 Ft, a közfoglalkoztatottak munkabér- és járulék támogatása 5.097.605 Ft – növekedése jelentette. A 2020. évi költségvetési maradvány 468.375.866 Ft összegű átvezetése és az ehhez kapcsolódó kötelezettségvállalásokhoz még szükséges 21.605.177 Ft összegű kiegészítés biztosítása az INSZI részére, valamint a 2020. évi állami támogatások elszámolásából eredő 16.765.816 Ft összegű többlettámogatás könyvelése is az előirányzat módosítását eredményezte.

Az INSZI által megtartott fejlesztő foglakozások lebonyolítására érkezett 2.461.914 Ft összegű támogatás, valamint az otthoni szakápolásra befolyt 6.174.600 Ft összegű NEAK támogatás és az ECSGYK által szervezett nyári napközis táboroztatásra fordított 1.260.000 Ft összegű alapítványi támogatás is az előirányzatok emelését tette szükségessé.

A költségvetés módosítása keretében átvezetendő korrekciós tételek előirányzatok közötti átcsoportosítással:

1. Az Integrált Nappali Szociális Intézmény részére a Bencze J. úti telephely belső átalakítási, felújítási munkáira 150.000 Ft átcsoportosítás történt a dologi kiadások terhére. (10.sz. melléklet)

2. Az Integrált Nappali Szociális Intézmény részére a számítógép, monitor, vágó- és spirálozó gép, bútor és függöny vásárlása miatt 1.025.990.000 Ft átcsoportosítás történt a beruházásokra a dologi kiadások terhére. (10.sz. melléklet)

3. Az Esztergár Lajos Család- és Gyermekjóléti Szolgálat és Központ részére a munkavégzéshez szükséges mobiltelefonok vásárlása miatt 3.457.080 Ft átcsoportosítás történt a beruházásokra a dologi kiadások terhére. (10. sz. melléklet).

4.Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat intézménye részére 51.993 Ft átcsoportosítás történt a Baksai Idősek Klubja felújítási munkái miatt a dologi kiadások terhére. (10. sz. melléklet)

Kérem a Tisztelt Társulási Tanácsot, hogy a Társulás költségvetését a határozati javaslatnak és annak mellékleteinek megfelelően fogadja el.

Pécs, 2021. július 28.

**Pfeffer József**

**elnök**